Pekka Strander

Ari-Pekka "Pekka" Strander (s. 7. syyskuuta 1957 Rauma) on suomalainen peliuransa lopettanut jääkiekkoilija. Pelipaikaltaan hän oli puolustaja.

Strander pelasi vuosina 1976–1982 Lukossa yhteensä 190 SM-liigan runkosarjaottelua tehopistein 11+23=34. Lukon jälkeen Strander edusti Jokereita. Hän pelasi seurassa vuosina 1982–1986 liigassa 143 runkosarjaottelua tehopistein 12+27=39 sekä kahdeksan pudotuspeliä tehopistein 0+1=1 ja vuosina 1987–1989 yhteensä 66 I-divisioonan ottelua tehopistein 2+7=9.

Peliuransa jälkeen Strander on toiminut jääkiekon parissa pelaaja-agenttina Beotra Oy -yrityksensä kautta. Hän lopetti toimintansa rekisteröitynä agenttina vuonna 2012.

Lähteet 

Suomalaiset jääkiekkoilijat
Suomalaiset jääkiekkovaikuttajat
Vuonna 1957 syntyneet
Elävät henkilöt